Αστράβακος

Στην ελληνική μυθολογία με το όνομα Αστράβακος είναι γνωστός ένας Σπαρτιάτης, γιος του Ίρβου, εγγονός του Αμφισθένη και δισέγγονος του Αμφικλέους. Σύμφωνα με την παράδοση που διασώθηκεΠαυσανίου Ελλάδος περιήγησις, ΙΙΙ 16, 6 και ΙΙΙ 16, 9 από τον Παυσανία, ο Αστράβακος μαζί με τον αδελφό του Αλώπεκο βρήκαν το χαμένο ξόανο (ξύλινο ιερό άγαλμα) της Ορθίας Αρτέμιδος στη Σπάρτη, κάτω από έναν θάμνο ιτιάς. Το ξόανο είχε περιβληθεί με τέτοιο τρόπο από τον θάμνο, ώστε είχε σταθεί όρθιο, από όπου και η επωνυμία της θεάς. Μόλις το βρήκαν, ο Αλώπεκος και ο Αστράβακος αμέσως τρελάθηκαν. Ο Αστράβακος είχε δικό του ιερό στη Σπάρτη ως ήρωας.

 Παραπομπές 

Αστραβακος